ອະນຸກຳມະການເນື້ອໃນສະເຫຼີມສະຫຼອງ 2 ວັນປະຫວັດສາດ ປີ 2015 ແລະ ຫໍພິພິທະພັນ ໄກສອນ ພົມວິຫານ ຈະໄດ້ຈັດງານວາງສະແດງຮູບພາບ ແລະ ຜົນສຳເລັດຂອງການປົກປັກຮັກສາ ແລະ ສ້າງສາປະເທດຊາດ ພາຍໃຕ້ການນຳພາຂອງພັກປະຊາຊົນປະຕິວັດລາວ ທີ່ມີກຽດສະຫງ່າຕະຫຼອດ 60 ປີຜ່ານມາ ຈົນເຖິງປັດຈຸບັນ ງານວາງສະແດງຈັດຂຶ້ນແຕ່ວັນທີ 20 ມີນາ 2015 ເປັນຕົ້ນໄປ ເຊິ່ງເປີດໃຫ້ເຂົ້າຊົມໃນເວລາໂມງລັດຖະການຂອງທຸກວັນ ຍົກເວັ້ນວັນຈັນ.
ດັ່ງນັ້ນ ຈຶ່ງຂໍຖືເປັນກຽດແຈ້ງຂ່າວມາຍັງບັນດາການນຳກະຊວງ ຂະແໜງການສູນກາງ ແລະ ທ້ອງຖິ່ນ ອະດີດການນຳຂັ້ນສູງຂອງພັກ-ລັດ ພະນັກງານອາວຸໂສບຳນານ ພະນັກງານ-ສະມາຊິກພັກ ທະຫານ ຕຳຫຼວດ ຄູ-ອາຈານ ນັກຮຽນ-ນັກສຶກສາ ຕະຫຼອດຮອດມວນຊົນຊາວນະຄອນຫຼວງວຽງຈັນ ກໍ່ຄືມວນຊົນທົ່ວປະເທດທີ່ຢູ່ໃກ້ ແລະ ໄກ ຈົ່ງສະຫຼະເວລາອັນມີຄຸນຄ່າ ມາຮ່ວມຊົມງານວາງສະແດງຮູບພາບ ແລະ ຜົນສຳເລັດຂອງການປົກປັກຮັກສາ ແລະ ສ້າງສາປະເທດຊາດ ພາຍໃຕ້ການນຳພາຂອງພັກປະຊາຊົນປະຕິວັດລາວ ໃນຄັ້ງນີ້.